钦定古今图书集成/明伦汇编/官常典/第677卷 > 王洛
## 钦定古今图书集成/明伦汇编/官常典/第677卷 > 王洛

按《晋书苻坚载记》：坚尝如邺，狩于西山，旬馀，乐而忘
反。伶人王洛叩马谏曰：“臣闻千金之子，坐不垂堂；万
乘之主，行不履危。故文帝驰车，袁公止辔，孝武好田，
相如献规。陛下为百姓父母，苍生所系，何可盘于游
田，以玷圣德？若祸起须臾，变在不测者，其如宗庙何？
其如太后何？”坚曰：“善。昔文王悟愆于虞人，朕闻罪于
王洛，吾过也。”自是遂不复猎。